PAGE  





Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: 195-8/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. január 11.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. január 25-én tartandó munkaterv szerinti ülésére

6. napirendhez

Tárgy: Gyepmesteri feladatok 2012. évi ellátása
Tisztelt Képviselő-testület!

Az állatok védelméről és kíméletéről szóló 1998. évi XXVIII. törvény 48/A. § (3) bekezdése szerint a települési önkormányzat kötelező feladata a település belterületén a kóbor állatok befogása. Illetve az élelmiszerláncról és hatósági felügyeletéről szóló 2008. évi XLVI. törvény 19. § (1)-(2) bekezdése szerint az állati eredetű melléktermék - így különösen az elhullott állat tetemének - tulajdonosa saját költségén köteles annak elszállításáról, ártalmatlanná tételéről (…) gondoskodni. Ha az állati eredetű melléktermék tulajdonosa ismeretlen, illetve az a közterületen található, ez a kötelezettség a települési önkormányzatot terheli.

Ezen önkormányzati feladatokat a tavalyi évben az Aranyi Állatotthon Alapítvány (székhelye: Gyömrő, Töves major 1/D.; képviseli: Aranyi János Sándor) végezte településünkön, alapítványi célja szerint. Ennek keretében havonta egyszer körbejárták településünket a kóbor állatok befogása végett, illetve indokolt esetben, az Önkormányzat jelzése alapján külön is kiszálltak a helyszínre.

E célt támogatandó az Önkormányzat tavaly 400 ezer forint összegű támogatást nyújtott az Alapítványnak, idén 440 ezer forintot kérnének. 

Együttműködésünk nem volt teljesen problémamentes, ugyanakkor ez a konstrukció oly mértékben kedvezőbb, mint bármely más a közelben fellelhető vállalkozás ajánlata, hogy 2012-re is javaslom ezt meghosszabbítani, az együttműködésen pedig igyekszünk javítani.

Kérem a döntés meghozatalát.

…/2012. (I. 25.) ÖKT határozati javaslat
Sülysáp Nagyközség Önkormányzatának Képviselő-testülete az 1998. évi XXVIII. törvény 48/A. § (3) bekezdésében, valamint a 2008. évi XLVI. törvény 19. § (1)-(2) bekezdésében foglalt kötelezettségei ellátása céljából úgy határoz, hogy 
1./ Az Aranyi Állatotthon Alapítvány (székhelye: Gyömrő, Töves major 1/D.; képviseli: Aranyi János Sándor) részére, mely alapítványi célja szerint végzi az elkóborolt, gazdátlan állatok befogását, megőrzését, tulajdonoshoz való visszajuttatását Sülysáp Nagyközség területén is 440.000 Ft forint vissza nem térő támogatást nyújt. 
2./ Felkéri és felhatalmazza a polgármestert és a jegyzőt a szükséges intézkedések megtételére, a támogatási szerződés megkötésére.

Határidő: 1./ azonnal; 2./ 2012. január 31.
Felelős: polgármester, jegyző
Sülysáp, 2012. január 12.

Horinka László s.k.

